Lüdinovo

Lüdinovo () om Venäman lidn da lidnankund Kalugan agjan suvipäivlaskmas. Se om agjan koumanz' lidn eläjiden lugun mödhe, Lüdinovon rajonan administrativine keskuz da pala.

 Istorii 
Eländpunkt mainitase ezmäižen kerdan vl 1626 kuti pen' meckülä nügüdläiženke nimitusenke. Kaks' vezivaradint om saudud senno 18. voz'sadal. Vl 1738 kaugedraudan valamižtegimen aluz om pandud Sukremlin vezivaradimen (alajoksmuses) randal, vl 1745 — raudtegim Lüdinovon vezivaradimenno (ülezjogen, 8,7 km², levitadud Lompad'-järv'). Venäman (nügüdläižiš röunoiš) ezmäižed rel'sad, puruvedimed i purulaivad oliba sätud žilon tegimil. Vl 1929 kätihe radnikžilod rajonan keskuseks. Vspäi 1938 om lidnan statusanke. Enzne Sukreml'-radnikžilo mülüb Lüdinovoho. Toižen mail'man sodan aigan lidn oli okkupiruidud nacistižen Germanijan sodavägil, päzutihe vn 1943 9. sügüz'kud.

Lüdinovo šingotase Sukremlin kaugedraudan valamižtegimel, mašinansauvomižel (lämuzvedimed, agregatad), kabeläntegimel, sömtegimištol (leibänkombinat), mugažo omblendfabrik radab lidnas.

 Geografijan andmused 
Lidn sijadase rajonan keskuzpalan suves, kahten vezivaradimen i Nepolot'-jogen randoil (, enččel Lompad'-jogi, Bolvan ližajogi, Desnan hurapol'ne bassein), 180 m ü.m.t. keskmäižel korktusel. Bolv-jogi om lidnan suvipäivlaskmaižeks röunaks.

Matkad Bränskan agjan röunhasai om seičeme kilometrad suvipäivlaskmha orhal. Matkad Kalughasai om 138 km pohjoižpäivnouzmha orhal, 173 km avtotel vai 180 km raudtel. Lähembaižed lidnad oma Žizdr 23 km suvipäivnouzmha orhal vai 27 km avtotedme, Dät'kovo (Bränskan agj) 30 km suvhe orhal vai 36 km teidme, i Kirov 24 km pohjoižhe vai 29 km teidme.

Lüdinovo I-raudtestancii radab lidnan suves vspäi 1934 «Väz'm — Bränsk»-keskustal, edel 1963. vot sen nimituz oli Lüdinovo muite. Toine raudtestancii om Lüdinovo-II lidnan lodehes vspäi 1934, edel 1963. vot sen nimituz oli Lompad', mugažo Verbickai-platform radab vspäi 1952.

 Tobmuz 
Lüdinovo om lidnankundan üks'jäižeks elänzoittud punktaks, mugažo Kolotovk-külä om kaikenaigaižeta ristitištota. Lidnankundan pind — 46,89 km².

Lidnankundan tobmuden pämez' om sen Duman ezimez'. Edeline Duman ezimez' om Tat'jana Prohorova (reduku 2015 — tal'vku 2020). Lidnan erigoittud Administracii om likvidiruidud vn 2017 sügüz'kule, Petr Prokonin radoi likvidacižen laudkundan ohjandajan vn 2016 uhokuspäi.

 Eläjad 
Vl 1939 lidnan ristitišt oli 17 581 eläjad. Vn 2010 Venäman rahvahanlugemižen mödhe lidnan eläjiden lugu oli 40 530 ristitud, rajonan ühesa kümnendest, vn 2021 — 35 874 ristitud. Kaik 38 846 eläjad oli lidnas vl 2017. Kaikiš suremb lidnan ristitišt oli 44 700 eläjad vl 1992.

Rahvahad (ozutadud rahvahudenke vl 2010): venälaižed — 96,9 %, toižed rahvahad — 3,1 %.

Rahvahad (enamba 0,4 % vl 2021): venälaižed — 93,2 %, ukrainalaižed — 0,4 %, toižed rahvahad — 2,6 %, rahvahuden ozutandata — 3,8 %.

Ortodoksižen hristanuskondan seičeme pühäpertidLüdinovon pühäpertid sobory.ru-saital.  oma kaičenus i saudud lidnas: nell' jumalanpertid i koume časounäd.

 Openduz 
Lapsiden opendusen aluzkundad oma kahesa nimitadud i nomeruidud päivkodid (nomer 2, 3, 5, 6, 11..14), koume aluzškolad (nomer 5, 8, 12), viž keskškolad (nomer 1..4, 6), Lüdinovon škol-internat, lapsiden sädamižen pert', čomamahtoiden škol, olimpižen varan «Triumf»-sportškol M. A. Uhinan nimed.

Lüdinovon industrialine tehnikumLüdinovon industrialižen tehnikuman sait (gaouspolit.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnan da sen ümbrikon tobmuden sait (lyudinovo-r40.gosweb.gosuslugi.ru) i sen vanhtunu versii (адмлюдиново.рф), om täuttud vn 2022 lophusai. 

Kategorii:Venäman lidnad
Kategorii:Eländpunktad kirjamišton mödhe
Kategorii:Kalugan agjan lidnad
*